5.10.2022
MT
Il-Ġurnal Uffiċjali tal-Unjoni Ewropea
L 258/299
Prevenzjoni u ġestjoni ta’ kunflitti ta’ interess u trasparenza 14.
Jirrikonoxxi l-miżuri eżistenti tal-Istitut u l-isforzi kontinwi biex jiżgura t-trasparenza, il-prevenzjoni u l-ġestjoni talkunflitti ta’ interess, u biex jiżgura l-protezzjoni tal-informaturi; jinnota li l-Istitut ippubblika d-dikjarazzjonijiet talkunflitti ta’ interess u s-CVs tal-bord ta’ tmexxija u tal-maniġment superjuri tiegħu fuq is-sit web tiegħu;
15.
Jinnota li l-Istitut irrapporta każ wieħed ta’ informatur fl-2019 u li r-regoli interni ġew applikati; jinnota li l-politika tal-Istitut dwar l-informaturi għadha mhijiex allinjata mad-Direttiva (UE) 2019/1937 tal-Parlament Ewropew u talKunsill (2); jistieden lill-Istitut jiżgura allinjament sħiħ fir-reviżjoni li jmiss tal-politika;
16.
Jinnota, fir-rigward tas-segwitu tal-kwittanza tal-2019, li fl-2020 l-Istitut beda l-proċess ta’ rieżami tal-applikazzjoni tal-Prinċipji ta’ Governanza Tajba (“GGP”) mill-KKI tal-Istitut;
Kontrolli interni 17.
Jinnota li skont ir-rapport tal-kapaċità tal-awditjar intern tal-Istitut, minn 69 rakkomandazzjoni fl-ambitu tal-awditu ta’ segwitu, 28 rakkomandazzjoni miftuħa ngħalqu, 7 rakkomandazzjonijiet miftuħa tnaqqsu fil-grad, u rakkomandazzjoni waħda miftuħa dwar il-ġestjoni tal-aċċess għall-IT wara l-Awditu tal-IT tal-2016 ġiet aġġornata bħala kritika; jistieden lill-Istitut iqis dan ir-riskju kritiku fil-valutazzjoni tiegħu tas-sistema ta’ kontroll intern bħala dgħufija potenzjali fil-prinċipju 11;
18.
Jinnota li ma nstabet l-ebda dgħufija kbira fl-ebda wieħed mill-komponenti tas-sistema ta’ kontroll intern tal-Istitut li tista’ tipperikola l-kisba tal-objettivi operattivi, finanzjarji jew ta’ kontroll u tipprevjeni lid-direttur milli jiffirma d-dikjarazzjoni ta’ assigurazzjoni tiegħu; jinnota, madankollu, li huwa meħtieġ xi titjib ulterjuri, fir-rigward talprinċipji 12 u 17 li jaqgħu taħt il-Kategorija 2, b’mod partikolari billi jitnaqqas id-dewmien fil-pass ippjanat talimplimentazzjoni tar-rakkomandazzjonijiet miftuħa u billi jitnaqqas iż-żmien għall-komunikazzjoni tal-miżuri korrettivi meħuda fl-2020;
Rispons għall-COVID-19 u kontinwità tal-operat 19.
Jinnota li l-bord ta’ tmexxija tal-Istitut iddeċieda f’Mejju 2020 li jimmobilizza EUR 60 miljun ta’ fondi mhux allokati tal-Istitut biex ikompli jappoġġja lill-istudenti, lill-imprendituri u lill-innovaturi affettwati mit-tixrid globali talCOVID-19; jinnota li l-inizjattiva ta’ rispons għall-kriżijiet (CRI) tal-Istitut appoġġjat proġetti u impriżi ġodda li jirrispondu għall-pandemija tal-COVID-19 permezz tal-istrumenti ta’ appoġġ għar-riskji, li pprovdew appoġġ immirat għal impriżi b’impatt għoli u potenzjal ta’ tkabbir, negozji li qed jespandu u intrapriżi żgħar u ta’ daqs medju (SMEs), u proġetti ta’ rispons għall-pandemiji, li ġġeneraw u implimentaw proġetti ta’ rispons għallinnovazzjoni fuq terminu qasir li jindirizzaw direttament il-pandemija tal-COVID-19;
Kummenti oħra 20.
Jilqa’ l-isforzi magħmula mill-Istitut biex ikompli jtejjeb il-preżenza tiegħu fuq il-midja soċjali u l-istrateġija tiegħu għall-iżvilupp sostenibbli fl-2020;
21.
Jinnota l-proċess ta’ implimentazzjoni tal-Istitut għall-politika ġenerali dwar is-sigurtà tal-informazzjoni, inklużi l-aspetti tat-teknoloġija tal-informazzjoni u tal-komunikazzjoni taċ-ċibersigurtà; jinnota li l-eżitu prinċipali talgwida u l-implimentazzjoni ta’ dan il-programm s’issa huwa li l-Istitut ma rrapporta l-ebda inċident ta’ ċibersigurtà;
22.
Ifakkar fl-importanza li tiżdied id-diġitalizzazzjoni tal-Istitut f’termini ta’ operazzjoni u ġestjoni interni iżda wkoll sabiex titħaffef id-diġitalizzazzjoni tal-proċeduri; jisħaq fuq il-ħtieġa li l-Istitut jibqa’ proattiv f’dan ir-rigward sabiex jevita akkost ta’ kollox distakk diġitali bejn l-aġenziji; jiġbed l-attenzjoni, madankollu, għall-ħtieġa li jittieħdu l-miżuri ta’ sigurtà kollha meħtieġa biex jiġi evitat kwalunkwe riskju għas-sigurtà online tal-informazzjoni pproċessata; jistieden lill-Istitut iħaffef l-iżvilupp tal-politika tiegħu dwar iċ-ċibersigurtà u jinforma lill-awtorità ta’ kwittanza ladarba tkun tlestiet;
(2) Id-Direttiva (UE) 2019/1937 tal-Parlament Ewropew u tal-Kunsill tat-23 ta’ Ottubru 2019 dwar il-protezzjoni ta’ persuni li jirrapportaw dwar ksur tal-liġi tal-Unjoni (ĠU L 305, 26.11.2019, p. 17).